قصة رجل صحفي مشهور كان يحرر بابا في اخبار اليوم الصفحة قبل قبل الاخيرة تحت عنوان ابو نضارة عارفين انتم طبعا الباب ده. ده الصحفي المشرف على هذا كان رجلا لامعا انذاك واستمعت الحوار ده في الاذاعة
زكرياتك الصحفية ومش عارف ايه والكلام ده قالوا قل لنا خبر غريب جدا عمل اشكال الخبر ده انت عملته فقهقة طبعا في الاول لانه سيقول طرفة طرفة نفيسة قال كنا منتظرين خبر يجينا من برة
فتركنا له حوالي تسعة اسطر في عمود في الصفحة الاولى اخبار الطوارئ يعني اخر خبر مر الوقت والجريدة لازم تدخل للطبع والخبر ما جاش فطبعا لا يمكن هيطباع الجريدة وفيها العمود الابيض ده. او التسعة تستر البيضة دي. فقعد يفكر نعمل ايه؟ نعمل ايه؟ فكتب عنوانا ذئب في
مهندسين وبعدين قال وقال شهود العيانة رأينا ذئبا يتجول في الشوارع ومش عارف ايه الكلام ده فمطلوب من الايه رئيس الحي يدور على الديب ده ها وبالله التوفيق. طلع الخبر والراجل عمره ما تصور في يوم من الايام الخبر ده ممكن يعمل مشكلة
اهو حب يملى فراغ بس. ما فيش ما عداش تلات اربع تيام الا والدنيا مقلوبة المهندسين اولاد الذوات وديب عندهم ازاي الكلام! طب وعيالنا اللي بينزلوا المدارس الديب هياكلهم. آآ اتصل طبعا ناس رفيع المستوى وناس آآ مناصب والكلام ده وبتاع اتصلوا رئيس الحي. فين
هزه الديب من ديل لازم تجيبه. طبعا بدأ ايه؟ يدور على الديب ومش عارف ايه والكلام ده. ما عداش اسبوعين الا والصفحة التالتة اللي هي تعتبر اهم صفحة في جريدة تحقيق موسع عن الدين. نازل بقى الصحفيون في الشوارع ياخدوا رأي الناس. ايه رأيكم؟ ده كلام فارغ دولة
ما لهاش مش عارف ايه. فين الديب؟ هو يقول لك مش عارف ايه واحنا خايفين على ولادنا وبتاع. المهم اتشال رئيس الحي فيها. خلاص؟ طبعا بعتوا جابوا رئيس الحي من طنطا. ولد فلاح
وبيشوف كلاب كتير ولاد عم الديابة. والكلام ده وعرف القصة وعلى البتاع ده. حب يخلص الموضوع. ما عداش تلات اربع خمس تيام على ولايته لرئاسة الحي الا ودبر بليل جابوا كلب كده ولبسوه باروكة شعر ومش عارف ايه وديله ومش عارف تخن كده وحاجة تخوف
وجاب مصور واتنين غفرة كل واحد ببندقية ومكتفين الكلب طبعا المسكين دهوت وقاموا جايين في شارع فاضي خالص ونزلوا الكلب وقاموا منشنين رصاصتين تلاتة والراجل التقط الصورة وفي الاخر عثرنا على الايه؟ عثرنا على الذئب. خلاص؟ بدأوا يهنئوهم
مش عارف اقول كم ده! ادي قصة صاحب. حط خبر من بنات افكار فهؤلاء يكثر فيهم الافتراء لا سيما الصحفي اللي مطلوب منه يكتب مقالة كل يوم انا بستغرب والله. يعني انا لما بيكون عندي خطبة جمعة
وعندي جمعتين في الشهر انا ببقى مرعوب من الجمعة والخطبة قل هاقول ايه واقعد الف طول الاسبوع تايه مش عارف اقول ايه متى اهتدي لما اقول؟ بعد ما اصلي الفجر يوم الجمعة
ابتدي اعرف انا هقول ايه و ببقى خايف ونفسي حد يشيل عني الجمعة ولما ماخطبش الجمعة ابقى فرحان جدا عشان هسمع واستريح واقوم كده الصبح لا مكروب ولا خايف ولا حاجة من دي
ده مطلوب منه كل يوم مقالة يجيب منين ؟ هو الجبرتي فاللي عايز ده يعمل اي حاجة يدور على اي مصيبة المهم يملى الفراغ لانه بيقبض مراته خلاص فما فيش اي مانع
راجل متخصص يقول لك في الاسلاميات او في اثارة النقع على الاسلاميات يسمع اي حد بيقول كده يقول له معلش الله يكرمك اكتب لي بس ايه خلاصة يعترض وبعدين يسبكوا بقى بالكلام الصحفي بتاعه ويطلع لي مقال
اهو جاهل عشان كده بيقول لك قال النووي وقال ابن الجوزي واخد بالك ازاي ؟ وجيب الاسماء الكبيرة اللي انا عارف انه ما يعرفش عنها حاجة
