شف الفرق بين العبادة وبين المباحات. الاصل في العبادات احفزوا القاعدة دي زي قل هو الله احد كده لانها حتنجينا من كثير من المخالفات. الاصل في العبادات المنع  حتى يرد دليل بالاذن. والاصل في الاشياء الاباحة
حتى يرد دليل بالمنع يبقى انا عندي عبادة وعندي شيء. طيب شيء زي ايه؟ قال لك البيوع البيوع الاصل فيها الحل ها المطاعم والمشارب الاصل فيها الحل حتى يرد دليل يقول لك الاكلة دي بالزات لأ. الشوربة دي بالزات لأ ولزلك تلاقي المباحات
للمطاعم والمشارب اكتر مليون مرة من المحرمات. هو ايه اللي محرم علينا في الاكل انما حرم عليكم الميتة والدم ولحم الخنزير وما اهل له به لغير الله. والمنخنقة والموقوذة والمتردية والنطيحة وما اكل السب
وما ذبح على النصب ها كل دي محرمات وهيحرم عليك انك انت ايه تشرب الخمر لو حبيت تعد اجناس المحرمات علينا من اجناس المباحات مش هتطلع فيه نسبة مئوية فالاصل في كل طعام انه حلال الا ان يرد دليل بانه حرام
جبت كيلو لحمة من عند الجزار. حطيته في البيت نسيته عفن وصار جيفة تاكله اهو ما تاكلوش. ليه؟ طرأ عليه وصف مانع طرأ عليه وصف ايه؟ مانع. يبقى الاصل في المباحات في الاصل في الاشياء زي المطاعم والمشارق والبيوع. البيوع
كنا نبيع ونشتري. الاصل فيها الحلال الا انواع معينة من البيوع تتعدى على اصابع اليدين اما كل انواع الحاجات في الدنيا بتتباع وبتشتري. اجناسها لا يمكن تعرف تعد. اللي بيتباع ويتشاري ايه
يعني البقال مسلا او بتاع الخردوات او مش عارف ايه لو حب يعد الايه اللي في البقالة لو عنده حاجة ضخمة ولا بتاع ما يعرفش يعني ايه يجيبها بصعوبة يعني
فما بالك بما في الارض جميعا؟ ده الاشياء لكن العبادات بقى قال لك الاصل فيها المنع. ليه قال لك لانك لا تدري ما الذي يحبه الله ويرضاه. جايز تعمل حاجة انت تتصور انك تتقرب بها الى الله
ربنا بيكرهها. وانت ايش عرفك ربنا بيحب ديت الا عن طريق رسول يرسله اليك يقول لك ربنا عز وجل بيحب كزا وبيكره كزا يبقى انا لا استطيع ان اتقرب الى الله من بمزاجي كده. تطق في دماغي ان انا اعمل حاجة معينة اتقرب بها الى الله تقوم ايه
اقوم اعملها زي الاعرابي اللي هو لما كانوا راكبين سفينة كلهم وكده وهبت ريح العاصف وهتغرق السفينة القرار بتاع سيفين قال يا جماعة كل واحد بقى يندر لله كده ربنا نجانا يطلع حاجة لله. ها صدقة يطلع بتاع الكلام دوت. فصل
بقى ان الناس اللي راكبين في سبيل كلهم آآ وكل واحد معه قرشين وبتاع الا واحد اعرابي ما كنش معه ولا مليم. ها جيبه نضيف تماما قال اللهم انه ليس عندي شيء اقدمه. لكن امرأتي طالق لوجهك ثلاثا. طب وايه اللي هتقرب له
الست هو ده هو ده قربة الى الله! ها لأ فاحنا ممكن نفعل اشياء نتصور اننا نتقرب اليها الى الله وهي مش كربة اصلا فيوم اللي يعرفك ان ربنا بيحب دي وبيكره دي مين ؟ هو الرسول عليه الصلاة والسلام. عشان كده قام قايل ايه ؟ فاتبعوني اهو. يحببكم الله. فالاصل
الاصل في العبادات المنع. ما اقدرش ارفع رجلي في العبادات الا ازا كان مأزون لي ارفعه. طب احطها فين قال لك اوعى تحطها على الارض لحد ما يقول لك حطها في المكان الفلاني. ها جائز تحطها هنا يكون غلط يقول لك حطها هنا
هنا يبقى العبادات الانسان متكتف فيها ما يعرفش يتصرف ما يعرفش كان فيه مرة واحد اعرفه كان بيصلي معنا مسجد زراعة زمان كان بعد ما يصلي الضهر لازم يسجد سجدة لمدة يجي خمس دقايق كده
فانا لاحزت المسألة دي مرتين تلاتة فكلمته. قلت له انت بعد كل ضهر السجدة الطويلة دي. ليه؟ قال هو هو مش ربنا قال فاسجد واقترب والنبي عليه الصلاة والسلام قال ان ايه ؟ اقرب ان اقرب ما يكون العبد من ربه وهو ايه ؟ وهو ساجد. فانا لما ادعو وانا ساجد دعاء
يستجاب او اقرب الى الاجابة القماش كلام جميل. بس النبي صلى الله عليه وسلم كان اذا دعا سجد عملها خالص دي ابدا ما عملهاش الا في الصلاة. وهو يصلي. وهو بيصلي وهو ساجد يدعو كما يشاء. لكن هو دلوقتي مش في صلاة يسجد ليه
ما هو ادعية النبي صلى الله عليه وسلم كلها كثيرة ولا نعلم في خبر من الاخبار انه سجد اذا اراد ان يدعو. يبقى انت مخترع بقى فهذا لا يجوز لك. قال معلش. كل واحد ادرى بنفسه. دي بقى بتوصلني
هتوصلك لفين يا ابني؟ ده ربنا عز وجل بيقول فاتبعوني يحببكم الله. انت عايز توصل لفين بقى انت قطعا مش ماشي في السكة الصح. انت ماشي في السكة الغلط. عايز توصل لفين بقى
فده مزاج ها حاجة طقت في دماغه وشاف ان هو كده مبسوط بها والكلام ده فيبادر يعملها. اقول لك لأ نرجع للقاعدة بتاعتنا الاصل في العبادات المنع حتى يرد دليل بالاذن
اي عبادة انت ممنوع تعملها لحد ما يأمرك سيدك
