سعد بن ابي وقاص رضي الله عنه كان يضرب به المثل في بر امه فيقال ابر من سعد مثل من الامثال يعني لما واحد يبر امه الى اقصى درجة يدوب يصل الى مستوى سعد ابن ابي وقاص
فلما اسلم سعد رفضت امه ان تأكل وقالت لا اطعم ولا اشرب حتى اموت فتعير بي ويقال لك يا قاتل امه رح شف وصلت المسألة الضغط الادبي على سعد ابن ابي وقاص ليترك الاسلام
الى هذا الحد وكانوا اذا ارادوا ان يطعموها شجروا فمها بالعصا. انت عارف لما تجيب مفك وتحطه ما بين سنانها وتعمل كده ها وفاتحين بقها كده عنوة عشان يأكلوها مش راضية تاكل
حتى تموت ويقوم يعاير سعد بامه ويقال يا قاتل امه هل رق قلب سعد لها الابن البار الذي يقال فيه ابر من سعد قلبه كان زي الحجر ازا كانت المفاصلة على الاسلام لا احد يوضع في الكفة في مقابل الاسلام ابدا
في بعض الناس بسبب سوء التربية الاسلامية يمكن ان يطيع اباه في معصية الله. يقول لك انا بتكسف انا اخجل ان اقول لابي لا يا ولد اذهب هات لي علبة سجاير
بيتكسف يقول له لأ ازهب هات لي حشيش، افيون خمر اي زهب هات لي تلاتة اربعة مسلا شهود زور. يضرب نفسه بسكينة ويعمل تقرير طبي كاذب مش عارف ايه ويجيب جماعة شهود عياله ومش عارف ايه والكلام ده
والولد ما يقدرش يقول لابوه لأ لأ ده سعد بقى كان اذا ارادوا ان يطعموا امه شجروا فمها بالعصا عشان يأكلوه قام سعد قال ايه بقى؟ قال لها ايه؟ عشان بس يفض الحدوتة دي وتخلص القضية
قال لها يا ام والله لو كان لك مائة نفس فخرجت نفسا نفسا ما كفرت بديني كلي او دعي كأنه عايز يقول لها يعني كلي ولا روحي في داهية  عاتبه الله عز وجل
اه اسبت على دينك صحيح بس لا تتكلم بالكلام الشديد فانزل الله عز وجل في هذا وان جاهداك لتشرك بي ما ليس لك به علم فلا تطعهما خلاص والاية التانية وان جاهداك على ان تشرك بي ما ليس لك به علم فلا تطعهما وصاحبهما في الدنيا معروفا
مش لازم تقول لها روحي في داهية ولا تقول لها كلي ولا موتي. لأ اثبت على دينك نعم لكن لا تتكلم بالالفاظ القوية معها لها حق كبير. حتى وان كانت كافرة
يبقى المسألة اذا كان فيه مفاصلة ما بين الدين وما بين اي شيء اخر لا ينبغي لمن يريد ان يلقى الله غدا بوجه ابيض انه يضحي بالدين ليس هناك اغلى منه على الاطلاق
لا والد ولا والدة ولا ولد ولا اي شيء في الدنيا
